techiaith/cofnodycynulliad_en-cy huggingface dataset:
English: And this from a party that campaigned in Westminster against the Assembly after the result of the referendum. I think it's quite extraordinary your position on this argument, Darren. Let me put it very simply for you - [ Interruption.] I'm happy to answer the question; perhaps you can let me to do that. The policy of the Labour Party is one of respect to the electors of the United Kingdom, to whom promises were made, and promises have been broken, and they were largely broken by people who are running the Government of his party in Westminster. It is absolutely clear to us the only way of drawing a line under this - these three years of broken promises on the part of his party - is to give the British people an opportunity to have their say, and to have their say on the deal that Boris Johnson has brought back, which we are confident will be exposed as being a much worse outcome than remaining a member of the European Union.
Welsh: A daw hyn gan blaid a ymgyrchodd yn San Steffan yn erbyn y Cynulliad ar ôl canlyniad y refferendwm. Credaf fod eich safbwynt ar y ddadl hon yn eithaf rhyfeddol, Darren. Gadewch imi ddweud wrthych yn syml iawn - [ Torri ar draws.] Rwy'n fwy na pharod i ateb y cwestiwn; efallai y gallwch adael imi wneud hynny. Mae polisi'r Blaid Lafur yn un o barch at etholwyr y Deyrnas Unedig y gwnaed addewidion iddynt, addewidion a gafodd eu torri, a chawsant eu torri i raddau helaeth gan bobl sy'n rhedeg Llywodraeth ei blaid yn San Steffan. Mae'n gwbl amlwg i ni mai'r unig ffordd o dynnu llinell o dan hyn - tair blynedd o dorri addewidion gan ei blaid - yw rhoi cyfle i bobl Prydain ddweud eu dweud, ac i wneud hynny ar gytundeb Boris Johnson, ac rydym yn hyderus y dangosir ei fod yn ganlyniad llawer gwaeth na pharhau i fod yn aelod o'r Undeb Ewropeaidd.
English: Thank you. Minister, I would like to ask you about the Labour Party's plans for negotiating a new Brexit deal. Now, I'm aware that you've been in Brussels recently meeting with representatives of the European Union. Can you tell me whether you had any discussions with them about your party's plan to negotiate a new deal based on creating a new customs union? And did you ask them whether they would be willing to allow another extension to article 50 in order to provide time to negotiate this deal and to then call a referendum?
Welsh: Diolch. Weinidog, hoffwn ofyn i chi ynghylch cynlluniau Llafur ar gyfer negodi cytundeb Brexit newydd. Rwy'n ymwybodol eich bod wedi bod ym Mrwsel yn ddiweddar yn cwrdd â chynrychiolwyr o'r Undeb Ewropeaidd. A allwch chi ddweud wrtha i os gwnaethoch chi gynnal trafodaethau gyda nhw ynglŷn â chynlluniau'ch plaid i negodi cytundeb newydd wedi ei seilio ar greu undeb dollau newydd? Ac a wnaethoch eu holi a fydden nhw'n barod i rhoi estyniad arall i erthygl 50 er mwyn caniatáu amser i negodi'r cytundeb hwn ac yna i alw refferendwm?
English: Thank you for the question. The question of the Welsh Government's position on Brexit was at the top of the agenda and we made it clear that our Government here was in favour of remaining a member of the European Union. Of course, the people we were meeting were expecting me to say that. We didn't discuss, of course, in detail the question of what sort of agreement we would negotiate. But, on other visits and other occasions in the past, we have presented to them the 'Securing Wales' Future' document, which was agreed jointly with Plaid Cymru, and so they have a clear picture of the kind of Brexit that, if we had to leave, we think would cause the least damage here in Wales.
Welsh: Diolch am y cwestiwn. Roedd y cwestiwn o safbwynt Llywodraeth Cymru ar Brexit ar dop yr agenda, ac fe wnaethom ni'n glir bod ein Llywodraeth ni yma o blaid aros yn aelod o'r Undeb Ewropeaidd. Wrth gwrs, roedd pobl roeddwn i'n cwrdd â nhw yn disgwyl i fi ddweud hynny. Wnaethon ni ddim trafod, wrth gwrs, mewn manylder y cwestiwn o'r math o gytundeb y byddem ni'n ei negodi. Ond, ar achlysuron ac ymweliadau arall yn y gorffennol, rŷn ni wedi cyflwyno iddyn nhw ddogfen 'Securing Wales' Future', sydd wedi ei chytuno ar y cyd â Phlaid Cymru, ac felly mae ganddyn nhw ddarlun clir o'r math o Brexit, pe baem ni'n gorfod gadael, rŷn ni'n meddwl y byddai'n gwneud y lleiaf o niwed i ni yma yng Nghymru.
English: Thank you. I would like to ask as a result of that whether the Welsh Government will carry out an economic impact assessment of a new deal negotiated by Jeremy Corbyn on the economy and ports of Wales. Of course, there's not much detail about the nature of this available at the moment, but I assume that, as a Labour Minister in a Labour Government, you know your party's intentions in terms of the deal that you want to negotiate. You will be aware that Michael Gove told me that the current UK Government hasn't conducted an impact assessment for Welsh ports, which is hugely concerning given the importance of the port of Holyhead particularly. Can you confirm, therefore, that it's your Government's intention to conduct detailed impact assessments of the Jeremy Corbyn deal on the Welsh economy and Welsh ports before any referendum, if your party is in government after the election?
Welsh: Diolch am yr ateb yna. Hoffwn ofyn, o ganlyniad, a fydd Llywodraeth Cymru yn cynnal asesiad effaith economaidd o effaith debygol bargen newydd Jeremy Corbyn ar economi a phorthladdoedd Cymru. Wrth gwrs, does dim llawer o fanylion penodol ynglŷn ag union natur y cytundeb hwn ar gael yn gyhoeddus, ond rwy'n cymryd, fel Gweinidog Llafur mewn Llywodraeth Lafur, eich bod yn gwybod union fwriad eich plaid o ran y cytundeb newydd rydych eisiau ei negodi. Byddwch yn ymwybodol bod Michael Gove wedi dweud wrthyf fi nad yw'r Llywodraeth Brydeinig bresennol wedi cynnal asesiadau effaith ar gyfer porthladdoedd Cymru chwaith, sy'n bryderus iawn o ystyried pwysigrwydd porthladd Caergybi yn enwedig. Allwch chi gadarnhau, felly, mai bwriad eich Llywodraeth fyddai cynnal asesiadau manwl o effaith bargen Brexit Jeremy Corbyn ar economi a phorthladdoedd Cymru, o flaen unrhyw refferendwm, os yw'ch plaid mewn llywodraeth ar ôl yr etholiad?
English: I'm not talking on behalf of Jeremy Corbyn, or any other member of the benches in Westminster, but I can speak on behalf of the Welsh Government on this question. The process that we have been involved in from the very beginning has been one based on evidence and facts and information from the real world, rather than slogans and hopes. And I'm pleased that we've managed to publish, with Plaid Cymru, a document that includes that evidence. The Member will know that, since then, we have published a number of other papers that show all sorts of impacts - economic and otherwise - of the Welsh Government's policy position on Brexit.
Welsh: Wel, dwi ddim yn siarad ar ran Jeremy Corbyn, nac unrhyw aelod arall o'r meinciau yn San Steffan, ond rwy'n gallu siarad ar ran Llywodraeth Cymru ar y cwestiwn yma. Mae'r broses rŷn ni wedi ymwneud â hi, o'r cychwyn cyntaf, wedi bod yn un yn seiliedig ar dystiolaeth a ffeithiau a gwybodaeth byd go iawn, yn hytrach na sloganau a gobeithion. Ac rwy'n falch ein bod ni wedi llwyddo, gyda Phlaid Cymru, i gyhoeddi dogfen sy'n cynnwys y dystiolaeth hynny. Ond bydd yr Aelod yn gwybod, wrth gwrs, ar ôl hynny, ein bod ni wedi cyhoeddi sawl papur arall sy'n dangos impact o bob mathau - economaidd ac eraill - o safbwyntiau polisi Llywodraeth Cymru yn ymwneud â Brexit.
English: Finally, Minister, I want to turn to the news that Alun Cairns has finally resigned as Secretary of State for Wales, following revelations he helped to cover up for an ally who deliberately sabotaged a rape trial. I'm sure you'll agree with me that Alun Cairns's actions were disgraceful, indefensible and indicative of a deep rot at the heart of the Conservative Party in Wales. It's quite apparent that Alun Cairns, and other senior members of the Conservative Party in Wales, were aware of what Ross England had done before they selected and endorsed him as their candidate. And I'd be interested to know whether you agree with me that an inquiry needs to take place to ascertain who knew what and when -
Welsh: Yn olaf, Weinidog, rwyf am droi at y newyddion fod Alun Cairns wedi ymddiswyddo o'r diwedd fel Ysgrifennydd Gwladol Cymru, yn dilyn y newyddion ei fod wedi helpu i gynorthwyo ffrind a danseiliodd achos llys ar drais yn fwriadol. Rwy'n siŵr eich bod yn cytuno â mi fod ymddygiad Alun Cairns yn warthus, yn anamddiffynadwy ac yn arwydd o bydredd dwfn wrth wraidd y Blaid Geidwadol yng Nghymru. Mae'n eithaf amlwg fod Alun Cairns, ac uwch aelodau eraill o'r Blaid Geidwadol yng Nghymru, yn ymwybodol o'r hyn roedd Ross England wedi'i wneud cyn iddynt ei ddewis a'i gymeradwyo fel eu hymgeisydd. A hoffwn wybod a fyddech yn cytuno fod angen cynnal ymchwiliad i ddarganfod pwy oedd yn gwybod beth a phryd -
English: These are questions to the Counsel General about Brexit.
Welsh: Cwestiynau i'r Cwnsler Cyffredinol ynghylch Brexit yw'r rhain.
English: - and that everyone in a position of power implicated in that scandal should resign. In terms -
Welsh: - ac y dylai pawb mewn sefyllfa o bŵer sy'n gysylltiedig â'r sgandal honno ymddiswyddo. O ran -
English: Sorry. No, your mike is off. Sorry, Delyth, your mike is off. These are questions about Brexit; it is not about anything that may have been said over the Twitter for that. It's about Brexit. You started off okay, but I think you've strayed off, so if you can relate it to a Brexit question, that would be fine.
Welsh: Mae'n ddrwg gennyf. Na, mae eich meicroffon wedi'i ddiffodd. Mae'n ddrwg gennyf, Delyth, mae eich meicroffon wedi'i ddiffodd. Cwestiynau am Brexit yw'r rhain; nid ydynt yn ymwneud ag unrhyw beth a allai fod wedi'i ddweud am hynny ar Twitter. Mae'n ymwneud â Brexit. Fe ddechreuoch chi'n iawn, ond credaf eich bod wedi crwydro, felly os gallwch ei gysylltu â chwestiwn am Brexit, byddai hynny'n iawn.
English: Okay. In terms of your duties as Brexit Minister, I'd like to ask you how Alun Cairns's resignation will affect your Government's workings with the UK Government? Do you expect them to appoint a replacement as Secretary of State for Wales ahead of the election, in terms of the duties that he had on the JMC (EN)? And does this leave inter-governmental workings, in terms of Brexit preparations, at any kind of impasse?
Welsh: Iawn. O ran eich dyletswyddau fel Gweinidog Brexit, hoffwn ofyn i chi sut y bydd ymddiswyddiad Alun Cairns yn effeithio ar waith eich Llywodraeth gyda Llywodraeth y DU? A ydych yn disgwyl iddynt benodi rhywun yn ei le fel Ysgrifennydd Gwladol Cymru cyn yr etholiad, o ran y dyletswyddau a oedd ganddo ar y Cyd-bwyllgor Gweinidogion (Negodiadau'r UE)? Ac a yw hyn yn creu anawsterau mewn unrhyw fodd i waith rhynglywodraethol mewn perthynas â pharatoadau Brexit?
English: In the context of Brexit questions, I won't be drawn on the broader point, but I think the First Minister has made our position clear in relation to matters surrounding the former Secretary of State for Wales. In relation to questions of relevance to Brexit, in my experience, the place where we have made most progress in discussions with the UK Government is where we have been able to deal with them directly. Even then, it has been a significant challenge in many, many ways. But it is evidently the case that those direct contacts are the best way of protecting Wales's interests into the future.
Welsh: Yng nghyd-destun cwestiynau am Brexit, nid wyf am roi sylw i'r pwynt ehangach, ond credaf fod y Prif Weinidog wedi egluro ein safbwynt yn glir mewn perthynas â materion sy'n ymwneud â chyn Ysgrifennydd Gwladol Cymru. Mewn perthynas â chwestiynau sy'n berthnasol i Brexit, yn fy mhrofiad i, y man lle rydym wedi gwneud y cynnydd mwyaf mewn trafodaethau â Llywodraeth y DU yw lle rydym wedi gallu ymdrin â hwy'n uniongyrchol. Hyd yn oed wedyn, mae wedi bod yn her sylweddol mewn nifer fawr o ffyrdd. Ond mae'n amlwg yn wir mai'r cysylltiadau uniongyrchol hynny yw'r ffordd orau o amddiffyn buddiannau Cymru yn y dyfodol.
English: The flextension to 31 January means a disastrous 'no deal' Brexit has been avoided or at least postponed. Economically, it means the maintenance of the status quo. It also provides the opportunity to reject Boris Johnson's hard Brexit deal and put the decision back to the people.
Welsh: Mae'r estyniad hyblyg hyd at 31 Ionawr yn golygu bod Brexit digytundeb trychinebus wedi'i osgoi, neu ei ohirio o leiaf. Yn economaidd, mae hynny'n golygu cynnal y status quo. Mae hefyd yn rhoi cyfle i wrthod cytundeb Brexit caled Boris Johnson a rhoi'r penderfyniad yn ôl i'r bobl.
English: I had a feeling you'd probably say something along those lines, Counsel General, so I'm glad I'm not disappointed. Of course, I think, ultimately we all hear what we want to hear, and I'd like to tell you what farmers in my constituency are saying to me, because they need and want certainty surrounding Brexit, and I know from the many conversations that I've had, they want a deal done. One way or another, they want a deal done so they have certainty, so that they can plan for the future. Yet, last month, in Westminster, the Labour Party voted against approving the Conservative Government's new deal, which they had struck with agreement with the EU, which seemed to be supported by quite a wide variety of different organisations, different sectors of industry, farmers, and so on. And the policy of the Welsh Government seems to be to have a second referendum. What guarantee can you give my farmers in Carmarthen West and South Pembrokeshire that if you did go and have that second referendum, you would actually bother to implement the result?
Welsh: Roedd gennyf deimlad y byddech chi'n dweud rhywbeth tebyg i hynny, Gwnsler Cyffredinol, felly rwy'n falch na chefais fy siomi. Wrth gwrs, yn y pen draw, credaf fod pob un ohonom yn clywed yr hyn rydym am ei glywed, a hoffwn ddweud wrthych beth y mae ffermwyr yn fy etholaeth yn ei ddweud wrthyf, gan eu bod yn dymuno cael ac angen sicrwydd ynglŷn â Brexit, ac o'r nifer o sgyrsiau rwyf wedi'u cael, gwn eu bod yn awyddus i gael cytundeb. Rywsut neu'i gilydd, maent am gael cytundeb er mwyn cael sicrwydd fel y gallant gynllunio ar gyfer y dyfodol. Ac eto, y mis diwethaf, yn San Steffan, pleidleisiodd y Blaid Lafur yn erbyn cymeradwyo cytundeb newydd y Llywodraeth Geidwadol, cytundeb a wnaethant gyda'r UE, ac a oedd i'w weld yn ennyn cefnogaeth amrywiaeth eithaf eang o wahanol sefydliadau, gwahanol sectorau diwydiannol, ffermwyr, ac yn y blaen. Ac ymddengys mai polisi Llywodraeth Cymru yw cael ail refferendwm. Pa warant y gallwch ei rhoi i fy ffermwyr yng Ngorllewin Caerfyrddin a De Sir Benfro, pe baech yn cynnal ail refferendwm, y byddech yn trafferthu cyflawni'r canlyniad?
English: I thank the Member for acknowledging the consistency of my approach at the start of her question. I have farmers discussing their concerns with me as well, and the concerns they ask me are about what certainty do they have of replacement funding from the UK Government for the support they get at the moment. What funding can we secure for regional investment in Wales from the UK Government to replace the support we are able to provide them at the moment? Unfortunately, the position, I have to say to them, is that, despite the sunny slogans of Boris Johnson, in terms of the hard reality, I cannot give them the assurance that they want. The reason for that is that the UK Government has been completely neglectful of the agricultural sector as a significant part of our economy, despite the headline-grabbing statements that we sometimes see. So, that is the reality and that is what farmers are saying to me, and I'm surprised that farmers in her constituency aren't also saying to her that they are concerned the UK Government isn't living up to its responsibilities.
Welsh: Diolch i'r Aelod am gydnabod cysondeb fy ymagwedd ar ddechrau ei chwestiwn. Mae gennyf ffermwyr sy'n trafod eu pryderon gyda minnau hefyd, ac mae eu pryderon yn ymwneud â pha sicrwydd a gânt o gyllid gan Lywodraeth y DU yn lle'r gefnogaeth a gânt ar hyn o bryd. Pa gyllid y gallwn ei sicrhau ar gyfer buddsoddi rhanbarthol yng Nghymru gan Lywodraeth y DU yn lle'r gefnogaeth y gallwn ei darparu iddynt ar hyn o bryd? Yn anffodus, mae'n rhaid imi ddweud wrthynt mai'r sefyllfa mewn gwirionedd, er gwaethaf sloganau gobeithiol Boris Johnson, yw na allaf roi'r sicrwydd y maent yn dymuno'i gael. Y rheswm am hynny yw bod Llywodraeth y DU wedi esgeuluso'r sector amaethyddol yn llwyr fel rhan arwyddocaol o'n heconomi, er gwaethaf y datganiadau a welwn weithiau yn y penawdau. Felly, dyna'r realiti, a dyna y mae ffermwyr yn ei ddweud wrthyf, ac rwy'n synnu nad yw ffermwyr yn ei hetholaeth hi'n dweud wrthi eu bod yn poeni nad yw Llywodraeth y DU yn cyflawni ei chyfrifoldebau.
English: Minister, the constituents of Angela Burns clearly highlighted the concerns over a possible delay, but what are your considerations for those same constituents if this deal goes through and we have 11 months to negotiate a free trade agreement, which is unlikely? Everybody other than Michael Gove seems to think that's impossible, and he's adamant that they will not seek an extension to any transition period, which means there'll be a 'no deal' exit on 31 December next year. What are the implications for those constituents if that happens?
Welsh: Weinidog, nododd etholwyr Angela Burns y pryderon ynghylch oedi posibl, ond beth yw eich ystyriaethau ar gyfer yr etholwyr hynny os caiff y cytundeb hwn ei dderbyn a bod gennym 11 mis i negodi cytundeb masnach rydd, sy'n annhebygol? Ymddengys bod pawb heblaw Michael Gove o'r farn fod hynny'n amhosibl, ac mae e'n bendant na fyddant yn gofyn am estyniad i unrhyw gyfnod pontio, sy'n golygu y byddwn yn gadael heb gytundeb ar 31 Rhagfyr y flwyddyn nesaf. Beth yw'r goblygiadau i'r etholwyr hynny os bydd hynny'n digwydd?
English: Well, I think the Member makes a very important point there. Although 31 January gives some confidence in relation to an imminent 'no deal', the point he makes is at the heart of the weakness in the deal that Boris Johnson has brought back from the European Union, which is that there is no certainty that we are not simply looking at a deferred 'no deal' exit. And we know what damage that will cause to the farming sector, to various sectors of our economy and our communities at large. I share with him his scepticism that the kind of free trade agreement - unless it's extremely minimalist - that he describes in the political declaration can be achieved within that period, even on his own terms. Again, if we just look at the UK Government's own figures here, even if those trade agreements are possible to put in place, the advantage that brings to the UK economy is absolutely dwarfed by the damage that that sort of relationship with the European Union would pose to our economy into the future.
Welsh: Wel, credaf fod yr Aelod yn gwneud pwynt pwysig iawn. Er bod 31 Ionawr yn rhoi rhywfaint o hyder inni mewn perthynas â Brexit heb gytundeb yn y dyfodol agos, mae'r pwynt a wna yn mynd at wraidd y gwendid yng nghytundeb Boris Johnson gyda'r Undeb Ewropeaidd, sef na cheir unrhyw sicrwydd nad ydym yn sôn am Brexit heb gytundeb gohiriedig. A gwyddom pa ddifrod y bydd hynny'n ei achosi i'r sector ffermio, i wahanol sectorau o'n heconomi a'n cymunedau yn gyffredinol. Rhannaf ei amheuaeth y gellir cyflawni'r math o gytundeb masnach rydd - oni bai ei fod yn hynod o gyfyngedig - y mae'n ei ddisgrifio yn y datganiad gwleidyddol o fewn y cyfnod hwnnw, hyd yn oed ar ei delerau ei hun. Unwaith eto, os edrychwn ar ffigurau Llywodraeth y DU, hyd yn oed os oes modd rhoi'r cytundebau masnach hynny ar waith, nid yw'r fantais i economi'r DU yn sgil hynny yn ddim o gymharu â'r niwed y byddai perthynas o'r fath â'r Undeb Ewropeaidd yn ei wneud i'n heconomi yn y dyfodol.
English: In addition to regular discussions on this and related issues at Cabinet sub-committee, I've met with the Minister for Education separately on a number of occasions to discuss the potential impacts of Brexit on the Erasmus+ programme.
Welsh: Yn ogystal â thrafodaethau rheolaidd ar hyn a materion cysylltiedig yn is-bwyllgor y Cabinet, rwyf wedi cyfarfod â'r Gweinidog Addysg ar wahân ar sawl achlysur i drafod effeithiau posibl Brexit ar raglen Erasmus+.
English: Thank you, Counsel General. As you will know, Welsh learners have really benefited from Erasmus+, with over €40 billion being brought into Wales between 2014 and 2018 to support over 7,000 participants in 245 projects. I know the EU Commission has suggested that, for the cycle starting in 2021, the scheme will become global in scope, but, as with so much else, the uncertainty caused by Brexit means that there are question marks around future Welsh and UK participation. What discussions have you had around the continued participation of Welsh learners, for whom the experience can be life changing, and, in particular, around enabling vocational learners to access these opportunities?
Welsh: Diolch, Gwnsler Cyffredinol. Fel y gwyddoch, mae dysgwyr o Gymru wedi elwa'n fawr o Erasmus+, gyda dros €40 biliwn yn dod i Gymru rhwng 2014 a 2018 i gefnogi dros 7,000 o gyfranogwyr mewn 245 o brosiectau. Gwn fod Comisiwn yr UE wedi awgrymu, ar gyfer y cylch a fydd yn cychwyn yn 2021, y bydd cwmpas y cynllun yn dod yn fyd-eang, ond fel gyda chymaint o bethau eraill, mae'r ansicrwydd a berir gan Brexit yn golygu bod marciau cwestiwn ynghylch cyfranogiad Cymru a'r DU yn y dyfodol. Pa drafodaethau rydych wedi'u cael ynghylch cyfranogiad parhaus dysgwyr o Gymru, y gall y profiad hwn newid eu bywydau, ac yn benodol, ynghylch galluogi dysgwyr galwedigaethol i gael mynediad at y cyfleoedd hyn?
English: I myself last discussed matters relating to the future security partnership at the February meeting of the ministerial forum. Nowhere else in the world has the level of close multilateral co-operation in relation to law enforcement and judicial matters that exists between EU member states, and that co-operation must continue even if the UK leaves the European Union.
Welsh: Y tro diwethaf i mi drafod materion sy'n ymwneud â'r bartneriaeth ddiogelwch yn y dyfodol oedd yng nghyfarfod y fforwm gweinidogol ym mis Chwefror. Nid oes gan unrhyw le arall yn y byd yr un lefel o gydweithredu amlochrog agos mewn perthynas â gorfodi'r gyfraith a materion barnwrol â'r hyn sy'n bodoli rhwng aelod-wladwriaethau'r UE, ac mae'n rhaid i'r cydweithredu hwnnw barhau hyd yn oed os yw'r DU yn gadael yr Undeb Ewropeaidd.